Celebra el Dia Internacional de l'Esport Universitari i la Setmana Europea de l'Esport amb la UV

## Celebra el Dia Internacional de l'Esport Universitari i la Setmana Europea de l'Esport amb la UV

Del 20 al 30 de setembre, la Universitat de València commemora el Dia Internacional de l'Esport Universitari i la Setmana Europea de l'Esport amb una sèrie d'activitats esportives obertes al públic als campus de Blasco Ibáñez, Tarongers i Burjassot. UVesports s'uneix a aquestes importants iniciatives per a promoure l'activitat física i un estil de vida saludable entre la seua comunitat.

El Dia Internacional de l'Esport Universitari, proclamat per la UNESCO i impulsat per la FISU (Federació Internacional d'Esport Universitari), se celebra cada 20 de setembre des de 2015. Per part seua, la Setmana Europea de l'Esport (SET), una iniciativa de la Comissió Europea, es desenvolupa del 23 al 30 de setembre en tots els països membres de la UE, amb l'objectiu de fomentar l'activitat física i els hàbits alimentaris saludables en la societat. S'espera que aquesta edició de l'any olímpic 2024 supere els registres de participació i activitats d'anys anteriors.

Durant aquesta setmana, la Universitat de València oferirà una programació especial que inclou una varietat d'activitats esportives sense necessitat d'inscripció prèvia. Des del 23 al 30 de setembre, la comunitat universitària i el públic en general estan convidats a gaudir d'una àmplia gamma d'activitats en les nostres instal·lacions esportives, que abasten des de dansa i ioga fins a rugbi i tir amb arc. Entre les activitats disponibles es troben bachata, baseball 5, flamenc, cal·listènia, aerogap, dansa tribal, manteniment, salsa, tenis en cadira, running, kendo, judo, i més. Visita les nostres instal·lacions i tria l'activitat que millor s'adapte a les teues capacitats, interessos i disponibilitat. Totes les activitats són gratuïtes.

Entre les activitats que es duran a terme durant la Setmana Europea de l'Esport, destaca la jornada esportiva per a dones ‘Mou-te amb nosaltres’, organitzada per la càtedra Dona i Esport. Aquest esdeveniment se celebrarà el 28 de setembre de 9.00 a 13.00 a la Facultat de Ciències de l'Activitat Física i l'Esport.

Una altra activitat rellevant és el projecte ‘EMPODERA’T UV: Mou-te amb la Uni’, que tindrà lloc a la sala blava el dijous 26 de setembre de 10.30 a 11.30. Aquest projecte fomenta la pràctica d'activitats fisicoesportives entre dones de 18 a 24 anys, mitjançant rutines d'exercicis HIIT oferides a través de vídeos. La sessió es transmetrà en directe pel canal de YouTube de UVesports.

El 25 de setembre a les 16.00 se celebrarà un torneig de voleibol platja en les instal·lacions esportives del Campus de Tarongers. Els equips estaran formats per dues persones de la comunitat universitària, i la inscripció és gratuïta. Accedeix al registre.

Del dilluns 23 al divendres 27, en diferents horaris, el personal tècnic de la Federació de Beisbol, Softbol i Futbol Americà de la Comunitat Valenciana impartirà sessions de Beisbol 5. Durant aquestes sessions es realitzaran exercicis i partits, a més d'una explicació sobre la normativa i aspectes tàctics. L'activitat està oberta a totes les persones interessades. Consulta els horaris i ubicacions.

**T'agradaria guanyar equipaments oficials de les seleccions de la UV?** Samarretes, pols, pantalons… Comparteix la teua experiència durant la Setmana Europea de l'Esport i participa en el nostre concurs. Puja les teues fotos o vídeos en xarxes socials del 20 al 29 de setembre de 2024, etiquetant a **@uvesports** i utilitzant l'etiqueta **#setmanaeuropeadelesportUV**. El sorteig es realitzarà el 4 d'octubre, i els resultats es publicaran en la pàgina web del Servei d'Esports i en les seues xarxes socials. Consulta les bases del concurs!  

Consulta la programació especial de UVesports per al Dia Internacional de l'Esport Universitari i la Setmana Europea de l'Esport.

Per a més informació sobre les escoles i activitats esportives de UVesports, visita el nostre lloc web.

**Fes esport amb UVesports i uneix-te al moviment #BEACTIVE!**

Arxivat en:

##

La UV és premiada pel seu suport al voluntariat esportiu

El cos tècnic del Valencia CF torna a la seua facultat

La UV posa el fermall d’or als CEU amb la victòria en bàsquet 3x3 masculí

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar